જગતની દસ શ્રેષ્ઠ નવલકથાઓમાં જેની ગણના થઈ છે તે ‘મોબી ડીક’માં (લેખક હરમાન મેલ્વીલ) એક જગ્યાએ એક માણસના મોંમાં કંઈક આવા શબ્દો મૂકેલા છે ઃ ‘ધન્યવાદ એ મરદને, જે તેના છેલ્લા શ્વાસ સાથે કહી શકે છે કે, હે પિતા (ઈશ્વર) ! અહીં હું વિદાય પામું છું. આ જગતનો કે મારો પોતાનો બનવા કરતાં મેં હંમેશા તારો જ બની રહેવાની કોશિશ કરી છે. પણ એમાં શું? જે કંઈ અનંત છે તે હું તને સોંપીને જાઉં છું ! પોતાના ઇષ્ટદેવની પહેલાં જ ચાલ્યો જવાનો વિવેક ના બતાવે તે કઈ જાતનો માનવ!’